Ilulissat

Ilulissat (grønlandsk for isfjell, dansk: Jakobshavn) er en by i Avannaata kommune på vestkysten av Grønland. Byen hadde  innbyggere i 2018.Befolkningen i lokaliteterne 1. Januar 1977-2018 , Statistikbanken, Grønlands Statistik.

Like ved ligger Ilulissatfjorden, en isfjord som er med på UNESCOs verdensarvliste. 

Vintertemperaturen i området kan gå ned til rundt -30° celsius og sommertemperaturen kan stige til 25°C. Det er midnattssol fra 21. mai til 24. juli og mørketid fra 26. november til 13. januar. 

 Historie 
Det har bodd folk i Ilulissatområdet i minst tre tusen år. Semermiut, som nå er forlatt, var en gang den største bosetningen på Grønland med 250 mennesker. Stedet ligger to kilometer sør for Ilulissat, som ble grunnlagt i 1741 som Jakobshavn av misjonæren Paul Egede etter at pelshandleren Jakob Severin hadde slått seg ned der.

Polforskeren Knud Rasmussen ble født og oppvokst her, og et museum i byen er tilegnet ham.

 Turisme 

Fra Ilulissat er det panoramautsikt over Ilulissatfjorden, som har gjort byen til det viktigste turistmålet på Grønland, og Diskobukta med Diskoøya, som man kan besøke med båt eller helikopter.
ingen|miniatyr|upright=1.9|Ilulissat

 Referanser 

 Eksterne lenker 


Kategori:Bosetninger på Grønland
Kategori:Bosetninger etablert i 1741
Kategori:1741 i Nord-Amerika
Kategori:1700-tallet på Grønland